Halvanden time før kæntringsulykken, der onsdag aften kostede en 54-årig fritidsfisker livet, var jollen med de tre mænd i vanskeligheder ud for Hirtshals. Ifølge TV2/NORD's oplysninger prøvede de tre mænd i jollen med mobiltelefon at ringe til bekendte i land. Og først halvanden time senere blev der slået alarm af besætningen på et containerskib. Den ene af de tre fritidsfiskere reddede sig selv i land. Besætningen på containerskibet fik en anden hevet op af vandet, mens den tredie altså druknede. Ingen af dem havde redningsveste på.

Opsummering:
Forsøgte at få hjælp af bekendte længe inden drukneulykken i Hirtshals